title: 2014/113/EU: A Bizottság határozata ( 2014. március 3. ) a foglalkozási vegyianyag-expozíciós határértékekkel foglalkozó tudományos bizottság létrehozásáról és a 95/320/EK határozat hatályon kívül helyezéséről

text:
               4.3.2014

               HU

               Az Európai Unió Hivatalos Lapja

               L 62/18

      A BIZOTTSÁG HATÁROZATA

   (2014. március 3.)
   a foglalkozási vegyianyag-expozíciós határértékekkel foglalkozó tudományos bizottság létrehozásáról és a 95/320/EK határozat hatályon kívül helyezéséről
   (2014/113/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               A foglalkozási vegyianyag-expozíciós határértékekkel foglalkozó tudományos bizottságot (a továbbiakban: bizottság) a 95/320/EK bizottsági határozat (1) hozta létre abból a célból, hogy értékelje a vegyi anyagok munkavállalókra gyakorolt egészségügyi hatását. A bizottság munkája közvetlenül támogatja a munkahelyi biztonsággal és egészségvédelemmel kapcsolatos uniós szabályozási tevékenységet. Jó minőségű összehasonlító elemzési tudásbázist alakít ki és biztosítja, hogy a munkavállalók biztonságával és egészségének védelmével kapcsolatos bizottsági javaslatok, határozatok és szakpolitikák tudományos tényeken alapuljanak.

               (2)

               A bizottság a Bizottság munkáját különösen a legújabb tudományos eredmények értékelésében, valamint a vegyi anyagokkal kapcsolatos kockázatoknak kitett munkavállalók védelme érdekében a 98/24/EK tanácsi irányelv (2) és a 2004/37/EK európai parlamenti és tanácsi irányelv (3) szerint uniós szinten meghatározandó foglalkozási expozíciós határértékekre tett javaslatokkal segíti.

               (3)

               A foglalkozási vegyianyag-expozíciós határértékekkel foglalkozó tudományos bizottság tagjai magasan képzett, specializálódott és független szakértők, akiket objektív kritériumok alapján választanak ki. Kinevezésük személyükben történik, és feladatuk a Bizottság számára a munkavállalók védelmével kapcsolatos uniós szakpolitika fejlesztéséhez szükséges ajánlások és vélemények megfogalmazása. A bizottság munkája olyan jellegű hozzájárulást jelent, amely elengedhetetlen ahhoz, hogy a Bizottság elérje a munkavállalók biztonságára és egészségének védelmére irányuló társadalompolitikai céljait. Ezért a független szakértőknek a költségeik megtérítésén túl a konkrét feladataikkal arányos díjazásban kell részesülniük.

               (4)

               A bizottság munkája hatékonyan hozzájárul a munkakörnyezetnek a munkavállalók biztonsága és egészségének védelme érdekében történő javításához azáltal, hogy a Bizottság számára tudományos bizonyítékokat szolgáltat a vegyi anyagok munkavállalók egészségre gyakorolt hatásairól; ez elengedhetetlen ahhoz, hogy a Bizottság megvalósítsa a vonatkozó uniós szociálpolitikai célkitűzéseket. Ezért tevékenységeinek finanszírozását a szociálpolitikai és a munkakörülményekkel kapcsolatos kezdeményezések támogatására vonatkozó költségvetési sorból fogják biztosítani.

               (5)

               Szükség van a bizottság szervezetének és munkafolyamatainak fejlesztésére is.

               (6)

               A bizottság tagjait pályázati felhívás útján kell kiválasztani. Ez biztosítja az eljárás során az esélyegyenlőség és az átláthatóság elveinek tiszteletben tartását.

               (7)

               A bizottság munkájának folyamatossága és hatékonysága érdekében a 2009/985/EU bizottsági határozattal (4) kinevezett tagjainak mindaddig hivatalukban kell maradniuk, amíg új bizottsági tagokat nem neveznek ki.

               (8)

               A munkavállalók egészségének és biztonságának védelmével kapcsolatos kérdésekben adott tudományos tanácsoknak a kiválóság, a függetlenség, a pártatlanság és az átláthatóság etikai alapelveire kell épülniük, amint „A szakvélemények Bizottság általi összegyűjtése és felhasználása: alapelvek és iránymutatás. Az ismeretek javítása a jobb politikákért” című bizottsági közleményben (5) szerepel, és összhangban kell lenniük a kockázatértékeléssel kapcsolatos legjobb gyakorlat elveivel.

               (9)

               Mivel a 95/320/EK határozat további jelentős módosítására van szükség, azt hatályon kívül kell helyezni, és az egyértelműség érdekében a helyébe új határozatot kell léptetni,

         ELFOGADTA EZT A HATÁROZATOT:
   1. cikk
   A foglalkozási vegyianyag-expozíciós határértékekkel foglalkozó tudományos bizottság
   Létrejön a foglalkozási vegyianyag-expozíciós határértékekkel foglalkozó tudományos bizottság (a továbbiakban: bizottság), amelynek feladata, hogy értékelje a munkahelyeken a vegyi anyagok munkavállalókra gyakorolt egészségügyi hatását.
   2. cikk
   Feladat
   (1)   A bizottság feladata, hogy a Bizottság kérésére ez utóbbi számára ajánlásokat vagy véleményeket adjon a vegyi anyagok munkavállalók egészségére gyakorolt hatásának toxikológiai vizsgálatával kapcsolatos bármely kérdésben.
   (2)   A bizottság, miután konzultált az 5. cikk (3) bekezdésben foglalt titkársággal, a foglalkoztatási expozíciós határértékek (a továbbiakban: OEL-ek) származtatására módszert fogad el, amelyet rendszeres felülvizsgálat alatt tart, hogy az OEL-ek meghatározásával kapcsolatos minden fontos tudományos tényezőt figyelembe vegyen. Gondoskodik arról, hogy módszere a jelenlegi kockázatértékelési gyakorlatot tükrözze.
   (3)   A 98/24/EK irányelvben és a 2004/37/EK irányelvben meghatározottak szerint a bizottság tudományos adatok alapján elsősorban OEL-eket javasol, amelyek legalább a következőket tartalmazzák:

               —

               nyolc órás idővel súlyozott átlag (TWA),

               —

               rövid időtartamú expozíciós határértékek (STEL),

               —

               biológiai határértékek/biológiai irányértékek (BLV/BGV).

         Az OEL-eket a megfelelő esetben további jelölésekkel kell kiegészíteni, többek között az alábbiakkal:

               —

               bőrön keresztüli valószínű felszívódás,

               —

               érzékenységet kiváltó potenciál,

               —

               rákkeltő tulajdonságok.

         A bizottság módszertani dokumentumának módosításával további megfelelő jelöléseket lehet bevezetni.
   (4)   Minden OEL-ajánlást az alapvető adatokról szóló tájékoztatással, a kritikus hatások leírásával, az alkalmazott extrapolációs módszerekkel, valamint az emberi egészséget érintő lehetséges kockázatokra vonatkozó adatokkal kell alátámasztani és részletesen magyarázni. Minden javasolt OEL-nél ki kell térni az expozíció ellenőrzésének megvalósíthatóságára.
   (5)   A bizottság a Bizottság kérésére a vegyi anyagok toxikológiai értékelésével kapcsolatos más feladatokat is végezhet.
   (6)   A bizottság feltár minden hiányosságot az olyan egyedi tudományos információk terén, amelyekre a vegyi anyagokkal kapcsolatos kockázatok értékeléséhez szükség lehet, és a Bizottságot erről megfelelően tájékoztatja.
   (7)   A bizottság megállapítja a vegyi anyagok egészségügyi hatását érintő, kiemelt aktuális kérdéseket, és a Bizottságot erről megfelelően tájékoztatja.
   (8)   A Bizottság kérésére a bizottság tematikus műhelyeket hoz létre, hogy felülvizsgálja a vegyi anyagokra vonatkozó adatokat és tudományos ismereteket, valamint a módszerével kapcsolatos kérdéseket. Ezeket a műhelyeket a bizottság titkárságának támogatásával szervezi meg.
   (9)   Feladatai végzése során a bizottság az 5. cikk (5) bekezdésének megfelelően törekszik az együttműködés biztosítására az uniós jog alapján létrehozott, közös érdekű ügyekkel kapcsolatban hasonló feladatokat ellátó egyéb szervekkel, ideértve az uniós ügynökségeket.
   3. cikk
   A bizottság tagjainak kijelölése
   (1)   A bizottság legfeljebb 21 egyéni szakértőből áll, akik kiválasztása az alkalmas jelölteknek az Európai Unió Hivatalos Lapjában és a Bizottság weboldalán közzétett pályázati felhívást követően összeállított listájáról történik. A weboldalon, ahol a pályázati felhívást közzéteszik egy a bizottsági szakértői csoportok és más hasonló testületek nyilvántartásához (a továbbiakban: nyilvántartás) vezető linket is el kell helyezni.
   A tagokat a Bizottság nevezi ki, személyükben.
   A tagokat bizonyított tudományos szakértelmük és jártasságuk alapján választják ki, tekintettel annak szükségességére, hogy

               —

               a megbízatás teljesítéséhez szükséges szakterületek teljes körét képviseljék, beleértve különösen a vegyészetet, toxikológiát, járványtant, foglalkozás-egészségügyet és ipari higiéniát, valamint az OEL-ek meghatározásában általános kompetenciával rendelkezzenek,

               —

               földrajzi megoszlásuk kiegyensúlyozott legyen.

         (2)   A bizottság tagjainak nevét a Bizottság tájékoztatási céllal az Európai Unió Hivatalos Lapjában közzéteszi.
   A tagok személyes adatainak összegyűjtése, feldolgozása és közzététele a 45/2001/EK európai parlamenti és tanácsi rendeletnek (6) megfelelően történik.
   (3)   A 2009/985/EU határozattal a 95/320/EK határozat szerint kinevezett tagok a jelen határozat értelmében mindaddig hivatalukban maradnak, amíg a tagok az (1) és a (2) bekezdésben foglalt eljárás szerinti, új hivatali időre szóló kinevezése meg nem történik.
   4. cikk
   Hivatali idő
   (1)   A bizottság tagjainak hivatali ideje három év. A hároméves időszak lejártát követően a bizottság tagjai mindaddig hivatalukban maradnak, amíg a helyükbe más nem lép, illetve amíg kijelölésüket meg nem újítják.
   (2)   Ha a tag hároméves hivatali idejének lejárta előtt lemond, vagy az ülések több mint egyharmadáról hiányzik, vagy bármely más okból nem képes hatékonyan hozzájárulni a tudományos bizottság tanácskozásaihoz, hivatali ideje hátralévő részére mást kell helyette kijelölni. Ilyen esetben a Bizottság a 3. cikkben foglalt eljárásnak megfelelően a jelöltek korábbi listájáról választ új tagot.
   5. cikk
   A bizottság vezetősége és titkársága
   (1)   Minden hivatali időszak kezdetén a bizottság egyszerű többséggel elnököt és két alelnököt választ tagjai közül. Ez a három tag alkotja a bizottság vezetőségét (a továbbiakban: vezetőség).
   (2)   A vezetőség felelős a bizottság belső eljárási ügyeiért, és vezeti az üléseket azzal a céllal, hogy az elfogadandó ajánlások és vélemények terén tudományos konszenzusra jussanak.
   (3)   A Bizottság a bizottság és munkacsoportjai számára biztosítja a titkárságot és a bizottság hatékony működéséhez szükséges igazgatási támogatást.
   (4)   A titkárság gondoskodik arról, hogy a bizottság a Bizottság többi tudományos bizottságával és az uniós ügynökségekkel hatékonyan együttműködjön.
   (5)   A titkárság gondoskodik arról, hogy időben megállapítsa a bizottság, valamint az uniós jog alapján létrehozott, a közös érdekű ügyekkel kapcsolatban hasonló feladatokat ellátó egyéb szervek – beleértve az uniós ügynökségeket is – ajánlásai és véleményei közötti lehetséges különbségek forrását.
   6. cikk
   Munkacsoportok
   (1)   A bizottság a vezetőség kérésére és a Bizottság szolgálatainak egyetértésével tagjaiból munkacsoportokat alakíthat.
   (2)   A munkacsoportok a bizottság munkája szempontjából releváns, meghatározott kérdéseket vitatnak meg a bizottság által kialakított feltételek szerint, és tanácskozásaik eredményeiről visszajelzést adnak. A munkacsoportok feladatuk teljesítése után azonnal feloszlanak.
   7. cikk
   A bizottság plenáris ülései és a munkacsoportok ülései
   (1)   A bizottság a Bizottság szakértői csoportjaira vonatkozó egységes eljárási szabályzat alapján elfogadja saját eljárási szabályzatát.
   (2)   A bizottság plenáris üléseire általában évente négyszer kerül sor.
   (3)   A bizottság plenáris üléseit a Bizottság szolgálatai hívják össze, és azokon részt is vesznek, továbbá a Bizottság szolgálatai hívják össze a munkacsoportok üléseit is.
   (4)   A bizottság és a munkacsoportok általában a Bizottság székhelyén üléseznek. Rendkívüli esetekben azonban az üléseket máshol is meg lehet tartani.
   8. cikk
   Eljárások és módszer
   (1)   Tanácskozásai során bizottság a Bizottság adott anyagra vagy anyagcsoportra vonatkozó OEL-ajánlásra irányuló kérésével, vagy az általa kért egyéb tudományos véleménnyel (a továbbiakban: vélemény) foglalkozik.
   (2)   Amennyiben a Bizottság az (1) bekezdés szerint a bizottság ajánlását vagy véleményét kéri, meghatározhatja a határidőt, amelyen belül ezeket meg kell adni.
   (3)   A bizottság, különösen a vezetőség mindent megtesz annak érdekében, hogy ajánlását vagy véleményét konszenzussal alakítsa ki. A bizottság tanácskozásait nem követi szavazás. Egyhangú megegyezés hiányában a tanácskozás folyamán elhangzott különböző álláspontokról a bizottság jelentést tesz a Bizottságnak.
   (4)   A bizottság a titkárság segítségével gondoskodik arról, hogy az általa alkalmazott módszer a legfrissebb tudományos normákat tükrözze, és végrehajtásra kerüljön.
   (5)   A 9. cikk (3) bekezdésében említett titoktartási rendelkezések sérelme nélkül a Bizottság közzéteszi a frissített módszert, a bizottság által elfogadott ajánlásokat és véleményeket honlapjának azon a részén, amely a bizottsággal foglalkozik.
   9. cikk
   Etikai elvek
   A tudományos bizottság tagjai vállalják, hogy minden külső befolyástól függetlenül járnak el. Feladataikat nem ruházzák át más személyre.
   Nyilatkozatot tesznek az iránti elkötelezettségükről, hogy a közérdeknek megfelelően fognak tevékenykedni, továbbá hogy jelzik mindazon közvetlen vagy közvetett érdekek hiányát vagy meglétét, amelyek a függetlenségüket csorbíthatják.
   A Bizottság szolgálatai a bejelentett érdekeket feljegyzik és ezek jelentőségét értékelik.
   A bizottság gondoskodik arról, hogy ajánlásai és véleményei egyértelműen tükrözzék a módszerében rögzített döntéshozatali eljárás során alkalmazott érvelést.
   Az Európai Unió működéséről szóló szerződés 339. cikkének és az e határozat 12. cikkének sérelme nélkül a bizottság tagjaira a bizottság, a tematikus műhelyek vagy a munkacsoportok munkájának, illetve az e határozattal kapcsolatos bármely tevékenység eredményeként tudomásukra jutó információkat illetően titoktartási kötelezettség vonatkozik.
   A bizottság tagjai minden hivatali időszak kezdetén írásos titoktartási nyilatkozatot írnak alá.
   10. cikk
   Megfigyelők és külső szakértők
   (1)   A Bizottság szolgálatai felkérik az EGT/EFTA-országokat, hogy nyújtsanak be javaslatokat az üléseken megfigyelőként részt vevő tudományos munkatársak személyére vonatkozóan.
   (2)   Szükség esetén a Bizottság szolgálatai felkérhetnek a napirenden lévő kérdésekben speciális szakértelemmel rendelkező külső tudományos szakértőket, hogy eseti alapon vegyenek részt a bizottság vagy egy munkacsoport munkájában.
   11. cikk
   Különleges juttatások
   (1)   A Bizottság kezdeményezésére meghívott külső szakértők és a bizottság tagjai különleges juttatásra jogosultak, amely maximum 450 euro napi egységköltség lehet minden teljes munkanapra. A teljes támogatási összeg kiszámításakor azt a legközelebbi fél munkanapnak megfelelő összegre kell felkerekíteni. A kifizetést euróban kell teljesíteni.
   (2)   A bizottság munkájában részt vevők utazási és ellátási költségeit a Bizottság a hatályos rendelkezéseknek (7) megfelelően téríti meg. A költségek az éves forrásfelosztási eljárás keretében megállapított rendelkezésre álló előirányzatok erejéig téríthetők meg.
   (3)   A 11. cikk (1) bekezdése csak abban az időpontban lép hatályba, amikor a bizottság tagjainak kinevezése a (3) bekezdésben leírt eljárás szerint a következő hivatali időszakra megtörténik.
   12. cikk
   Átláthatóság
   (1)   A Bizottság minden vonatkozó dokumentumot (napirendek, jegyzőkönyvek, a résztvevők beadványai) közzétesz a nyilvántartásban, vagy a nyilvántartásból egy külön honlapra vezető link segítségével.
   (2)   E közzétételi kötelezettségtől csak eseti értékelés alapján lehet eltérni, amennyiben a dokumentum közzététele kedvezőtlenül befolyásolná a közérdek vagy magánérdek védelmét az 1049/2001/EK európai parlamenti és tanácsi rendelet (8) 4. cikkében meghatározottak szerint.
   13. cikk
   Hatályon kívül helyezés
   (1)   A 95/320/EK határozat hatályát veszti.
   (2)   A hatályát vesztő határozatra vonatkozó hivatkozásokat e határozatra vonatkozó hivatkozásnak kell tekinteni.
   14. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2014. március 3-án.

            a Bizottság részéről

            az elnök

         José Manuel BARROSO

      (1)  A Bizottság 1995. július 12-i 95/320/EK határozata a foglalkozási vegyianyag-expozíciós határértékekkel foglalkozó tudományos bizottság létrehozásáról (HL L 188., 1995.8.9., 14. o.).

      (2)  A Tanács 1998. április 7-i 98/24/EK irányelve a munkájuk során vegyi anyagokkal kapcsolatos kockázatoknak kitett munkavállalók egészségének és biztonságának védelméről (tizennegyedik egyedi irányelv a 89/391/EGK irányelv 16. cikkének (1) bekezdése értelmében) (HL L 131., 1998.5.5., 11. o.).

      (3)  Az Európai Parlament és a Tanács 2004. április 29-i 2004/37/EK irányelve a munkájuk során rákkeltő anyagokkal és mutagénekkel kapcsolatos kockázatoknak kitett munkavállalók védelméről (hatodik egyedi irányelv a 89/391/EGK tanácsi irányelv 16. cikkének (1) bekezdése értelmében) (Egységes szerkezetbe foglalt változat) (HL L 158., 2004.4.30., 50. o.).

      (4)  A Bizottság 2009. december 18-i 2009/985/EU határozata a foglalkozási vegyianyag-expozíciós határértékekkel foglalkozó tudományos bizottság tagjainak új hivatali időre szóló kinevezéséről (HL L 338., 2009.12.19., 98. o.)

      (5)  COM(2002) 713 végleges, 2002. december 11.

      (6)  Az Európai Parlament és a Tanács 2000. december 18-i 45/2001/EK rendelete a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról (HL L 8., 2001.1.12., 1. o.).

      (7)  Commission Decision C(2007) 5858 Rules on the reimbursement of expenses incurred by people from outside the Commission invited to attend meetings in an expert capacity (Bizottságon kívüli, szakértőként meghívott személyek költségtérítésére vonatkozó bizottsági szabályok).

      (8)  Az Európai Parlament és a Tanács 2001. május 30-i 1049/2001/EK rendelete a nyilvánosságnak az Európai Parlament, a Tanács és a Bizottság dokumentumaihoz történő hozzáféréséről (HL L 145., 2001.5.31., 43. o.). E kivételek célja a közbiztonság, katonai ügyek, nemzetközi kapcsolatok, pénzpolitikai, monetáris politikai vagy gazdaságpolitikai érdekek, valamint az egyén magánéletének és személyiségének védelme, illetve üzleti érdekek védelme, bírósági eljárások és jogi tanácsok, ellenőrzések/vizsgálatok/átvilágítások és az intézmény döntéshozatali folyamatainak védelme.


title: 2008/519/EK: Az Európai Parlament határozata (2007. április 24.) az Európai Unió Szervei Fordítóközpontja 2005-ös pénzügyi évre vonatkozó költségvetésének végrehajtása alóli mentesítésről

text:
               15.7.2008

               HU

               Az Európai Unió Hivatalos Lapja

               L 187/122

         AZ EURÓPAI PARLAMENT HATÁROZATA
   (2007. április 24.)
   az Európai Unió Szervei Fordítóközpontja 2005-ös pénzügyi évre vonatkozó költségvetésének végrehajtása alóli mentesítésről
   (2008/519/EK)
   AZ EURÓPAI PARLAMENT,
   tekintettel az Európai Unió Szervei Fordítóközpontjának 2005-ös pénzügyi évre vonatkozó végleges éves beszámolójára (1),
   tekintettel a Számvevőszéknek az Európai Unió Szervei Fordítóközpontjának 2005-ös pénzügyi évre vonatkozó végleges éves beszámolójáról szóló jelentésére, a Központ válaszaival együtt (2),
   tekintettel a Tanács 2007. február 27-i ajánlására (5711/2007 – C6-0080/2007)),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Unió Szervei Fordítóközpontjának létrehozásáról szóló, 1994. november 28-i 2965/94/EK tanácsi rendeletre (4) és különösen annak 14. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére (A6-0101/2007),

               1.

               mentesítést ad az Európai Unió Szervei Fordítóközpontja igazgatója számára a Központ 2005-ös pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Unió Szervei Fordítóközpontja igazgatójának, a Tanácsnak, a Bizottságnak és a Számvevőszéknek, illetve gondoskodjon azok közzétételéről az Európai Unió Hivatalos Lapjában (L sorozat).

            az elnök

         Hans-Gert PÖTTERING

            a főtitkár

         Harald ROMER

      (1)  HL C 266., 2006.10.31., 25. o.

      (2)  HL C 312., 2006.12.19., 48. o.

      (3)  HL L 248., 2002.9.16., 1. o. Az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (4)  HL L 314., 1994.12.7., 1. o. A legutóbb az 1645/2003/EK rendelettel (HL L 245., 2003.9.29., 13. o.) módosított rendelet.

      (5)  HL L 357., 2002.12.31., 72. o.

    ---documentbreak---

               15.7.2008

               HU

               Az Európai Unió Hivatalos Lapja

               L 187/123

         AZ EURÓPAI PARLAMENT ÁLLÁSFOGLALÁS
   (2007. április 24.)
   az Európai Unió Szervei Fordítóközpontja 2005-ös pénzügyi évre vonatkozó általános költségvetésének végrehajtása alóli mentesítésről szóló határozat szerves részét képező megjegyzésekkel
   AZ EURÓPAI PARLAMENT,
   tekintettel az Európai Unió Szervei Fordítóközpontjának 2005-ös pénzügyi évre vonatkozó végleges éves beszámolójára (1),
   tekintettel a Számvevőszéknek az Európai Unió Szervei Fordítóközpontja 2005-ös pénzügyi évre vonatkozó végleges éves beszámolójáról szóló jelentésére, a Központ válaszaival együtt (2),
   tekintettel a Tanács 2007. február 27-i ajánlására (5711/2007 – C6-0080/2007),
   tekintettel az EK-Szerződésre és különösen annak 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (3) és különösen annak 185. cikkére,
   tekintettel az Európai Unió Szervei Fordítóközpontjának létrehozásáról szóló, 1994. november 28-i 2965/94/EK tanácsi rendeletre (4) és különösen annak 14. cikkére,
   tekintettel az 1605/2002/EK, Euratom rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére (A6-0101/2007),

               A.

               mivel a Számvevőszék kijelentette, hogy kellő mértékben megbizonyosodott a 2005. december 31-én zárult pénzügyi év éves beszámolójának megbízhatóságáról, valamint arról, hogy – a szerződések odaítélése körül tapasztalt néhány szabálytalanságtól eltekintve – az alapjául szolgáló ügyletek egészében véve jogszerűek és szabályszerűek;

               B.

               mivel 2006. április 27-én a Parlament mentesítést adott a Központ igazgatója számára a 2004-es pénzügyi évre szóló költségvetés végrehajtására vonatkozóan (6), és a mentesítési határozatot kísérő állásfoglalásban a Parlament többek között

                           —

                           rámutatott a Központ által 2004-ben törölt előirányzatok magas számára; nyomatékosan kérte, hogy a Központ javítsa becsléseit annak érdekében, hogy a végrehajtásra kerülő költségvetés kevésbé térjen el a költségvetési hatóság által elfogadott költségvetéstől,

                           —

                           csalódottan vette tudomásul, hogy a munkáltató által fizetett nyugdíjjárulékokkal kapcsolatos konfliktust még nem sikerült megoldani; sürgette a Központot, hogy fokozza a vita megoldására tett erőfeszítéseit,

         Általános észrevételek az egyedi mentesítést igénylő EU-ügynökségek többségével kapcsolatban

               1.

               úgy véli, hogy a közösségi ügynökségek folyamatosan növekvő száma, valamint számos ügynökség tevékenysége nem illeszkedik egy átfogó orientációs keretbe; úgy véli, hogy egyes ügynökségek feladatköre nem mindig tükrözi az Unió valós igényeit, sem pedig a polgárok elvárásait, valamint megállapítja, hogy az ügynökségekről alkotott kép és sajtónyilvánosságuk nem mindig jó;

               2.

               felkéri a Bizottságot ezért, hogy határozzon meg az új közösségi ügynökségek létrehozására vonatkozó átfogó politikai keretet; az új ügynökségek felállítása előtt nyújtson be költség-haszon tanulmányt, az ügynökségek, illetve az egyéb európai szervezetek tevékenysége közötti átfedések elkerülése érdekében;

               3.

               felhívja a Számvevőszéket, hogy a Parlament határozatát megelőzően nyilvánítson véleményt a költség-haszon tanulmányról;

               4.

               felhívja a Bizottságot, hogy ötévente készítsen tanulmányt az egyes ügynökségek által képviselt hozzáadott értékről; felhívja az összes érintett intézményt, hogy amennyiben egy ügynökség hozzáadott értékéről negatív értékelés születik, tegyék meg a szükséges lépéseket az ügynökség megbízatásának újrafogalmazására vagy az ügynökség bezárására;

               5.

               figyelembe véve a szabályozó ügynökségek folyamatosan növekvő számát, sajnálatát fejezi ki amiatt, hogy az ezen intézmények irányításáról szóló intézményközi megállapodás tervezetére vonatkozó tárgyalások nem vezettek eredményre, és felkéri a Bizottság illetékes szolgálatait, hogy a Számvevőszékkel együttműködésben tegyenek meg minden intézkedést egy ilyen megállapodás gyors létrehozására;

               6.

               megállapítja, hogy a Bizottság költségvetési felelőssége szükségessé teszi az ügynökségek és a Bizottság közötti kapcsolat szorosabbá tételét; felhívja a Bizottságot és a Tanácsot, hogy tegyenek meg minden szükséges lépést, hogy a Bizottság számára 2007. december 31-ig blokkoló kisebbséget biztosítsanak a szabályozó ügynökségek felügyelő testületeiben és új ügynökségek alapítása során ezt a kezdetektől fogva vegyék figyelembe;

               7.

               felhívja a Számvevőszéket, hogy éves jelentésébe foglaljon bele további fejezetet a Bizottság beszámolója keretében mentesítésben részesülő ügynökségek számára annak érdekében, hogy sokkal tisztább képet lehessen kapni az uniós források ügynökségek által történő felhasználásáról;

               8.

               emlékeztet arra az elvre, amelynek értelmében a Parlament általi mentesítés valamennyi közösségi ügynökségre vonatkozik – függetlenül attól, hogy részesülnek-e támogatásban vagy nem –, még abban az esetben is, ha alapszabályzatuk alapján egy mentesítésért felelős másik hatóság is közreműködik;

               9.

               felhívja a Számvevőszéket, hogy minden ügynökség esetében végezzen teljesítményellenőrzést, és erről készítsen jelentést a Parlament illetékes bizottsága számára, beleértve a Költségvetési Ellenőrző Bizottságot is;

               10.

               megjegyzi, hogy az ügynökségek száma egyre nő, valamint összhangban a Bizottság ügynökségek működésére vonatkozó politikai felelősségével, mely jelentősen meghaladja a pusztán logisztikai támogatást, még nagyobb szükség van arra, hogy a Bizottság ügynökségek felállításával és ellenőrzésével megbízott főigazgatóságai közös megközelítést dolgozzanak ki az ügynökségekkel kapcsolatban; az ügynökségekkel kapcsolatos valamennyi ügyre vonatkozó közös bizottsági megközelítés kialakítása felé pragmatikus lépés lenne egy olyan struktúra kidolgozása, amely hasonló ahhoz, amelyet az ügynökségek hoztak létre az illetékes főigazgatóságok közötti koordináció érdekében;

               11.

               felszólítja a Bizottságot, hogy javítsa az ügynökségeknek nyújtott adminisztratív és technikai segítséget, tekintettel a Közösség egyre összetettebb adminisztratív szabályaira és technikai problémáira;

               12.

               megállapítja az ügynökségeknél a felügyeleti szerv hiányát, és felkéri a Bizottság szolgálatait, hogy tegyék meg a szükséges intézkedéseket egy ilyen mechanizmus lehető leggyorsabban történő létrehozására;

               13.

               üdvözli az uniós ügynökségek közötti koordinációban bekövetkezett jelentős javulást, amelynek köszönhetően az ügynökségek kezelni tudják az ismétlődő problémákat, és hatékonyabban tudnak együttműködni a Bizottsággal és a Parlamenttel;

               14.

               úgy véli, hogy a több ügynökség által létrehozandó közös támogató szolgálat, amelynek célja a pénzügyi gazdálkodás informatikai rendszerének a Bizottság rendszerével történő összehangolása, olyan intézkedés, amelyet folytatni és bővíteni kell;

               15.

               felszólítja az ügynökségeket az adott terület kulcsszereplőivel való fokozottabb együttműködésre és összehasonlító teljesítményértékelésük (benchmarking) javítására; kéri a Bizottságot az általa szükségesnek ítélt olyan eszközök elfogadására, amelyek segítik az ügynökségeket abban, hogy javítsák megítélésüket és megerősítsék tevékenységeik láthatóságát;

               16.

               felszólítja a Bizottságot, tegyen javaslatot az ügynökségek által készítendő éves jelentések formátumának összehangolására, és fejlesszen ki teljesítménymutatókat, amelyek segítségével az ügynökségek hatékonysága összehasonlíthatóvá válik;

               17.

               felszólítja az ügynökségeket, hogy minden év elején határozzanak meg mutatókat, amelyek alapján teljesítményük mérhető lesz;

               18.

               felszólítja az ügynökségeket, hogy a reális tervezés és a kitűzött célok végrehajtása érdekében fokozottabban alkalmazzák a SMART célokat;

               19.

               egyetért a Számvevőszékkel abban, hogy a Bizottság felelősséggel tartozik az ügynökségek (pénz)gazdálkodásáért; ezért sürgeti a Bizottságot, hogy ellenőrizze, illetve ahol szükséges irányítsa és segítse a különböző ügynökségek vezetőségét, különösen a pályázati eljárások megfelelő alkalmazása, a felvételi eljárások átláthatósága, a hatékony és eredményes pénzgazdálkodás (alulköltés és a túlzott költségvetés) vonatkozásában, és leginkább az integrált belső ellenőrzési keretre vonatkozó szabályok megfelelő alkalmazásában;

               20.

               úgy véli, hogy az ügynökségeknek munkaprogramjukban operatív és mérhető módon kell meghatározniuk tevékenységüket, és kellő figyelmet kell fordítaniuk a Bizottság belső ellenőrzési szabványaira;

         Egyedi észrevételek

               21.

               megjegyzi, hogy a 2005-ös pénzügyi év során mind a kötelezettségvállalási, mind a kifizetési előirányzatok több mint 90 %-át felhasználták, alacsony azonban a kihasználtság a működési kiadások (II. cím) területén, ahol az előirányzatoknak kevesebb mint 75 %-ára vállaltak kötelezettséget, és a kötelezettségvállalások 24 %-át átvitték; aggodalmát fejezi ki amiatt, hogy ugyanezen időszak vonatkozásában az előző pénzügyi évről áthozott kötelezettségvállalások összegének több mint 50 %-át törölték; ragaszkodik ahhoz, hogy a Központ javítsa a működési kiadások tervezését;

               22.

               felkéri a Központot, hogy törekedjen az IATE adatbázishoz kapcsolódó szellemi tulajdonjogok tisztázására;

               23.

               reményét fejezi ki arra vonatkozóan, hogy a Központ és a Bizottság között a munkavállalók után munkáltatói nyugdíjjárulék fejében fizetendő összeg miatt fennálló vitát mielőbb megoldják.

      (1)  HL C 266., 2006.10.31., 25. o.

      (2)  HL C 312., 2006.12.19., 48. o.

      (3)  HL L 248., 2002.9.16., 1. o. Az 1995/2006/EK, Euratom rendelettel (HL L 390., 2006.12.30., 1. o.) módosított rendelet.

      (4)  HL L 314., 1994.12.7., 1. o. A legutóbb az 1645/2003/EK rendelettel (HL L 245., 2003.9.29., 13. o.) módosított rendelet.

      (5)  HL L 357., 2002.12.31., 72. o.

      (6)  HL L 340., 2006.12.6., 102. o.


title: R1. sz. határozat ( 2013. június 20. ) a 987/2009/EK rendelet 85. cikkének értelmezéséről  EGT-vonatkozású és az EK–Svájc-megállapodást érintő szöveg

text:
               27.9.2013

               HU

               Az Európai Unió Hivatalos Lapja

               C 279/11

         R1. sz. HATÁROZAT
   (2013. június 20.)
   a 987/2009/EK rendelet 85. cikkének értelmezéséről
   (EGT-vonatkozású és az EK–Svájc-megállapodást érintő szöveg)
   2013/C 279/06
   A SZOCIÁLIS BIZTONSÁGI RENDSZEREK KOORDINÁCIÓJÁVAL FOGLALKOZÓ IGAZGATÁSI BIZOTTSÁG,
   tekintettel a szociális biztonsági rendszerek koordinálásáról szóló 883/2004/EK rendelet (1) 72. cikkének a) pontjára, amelynek értelmében az igazgatási bizottság foglalkozik az összes igazgatási jellegű, illetve a 883/2004/EK rendelet és a 987/2009/EK rendelet (2) rendelkezéseiből eredő értelmezési kérdéssel,
   tekintettel a 883/2004/EK rendelet 84. cikkének (2) és (4) bekezdésére,
   tekintettel a 987/2009/EK rendelet 80. cikkének (1) bekezdésére, valamint 85. cikkének (1) és (2) bekezdésére,
   A 883/2004/EK rendelet 71. cikke (2) bekezdésének első albekezdésében megállapított feltételekkel összhangban eljárva,
   mivel:

               (1)

               A 987/2009/EK rendelet IV. címének az ellátások és járulékok behajtásáról szóló III. fejezete eredetileg az adózás területén alkalmazandó behajtással kapcsolatos uniós rendelkezéseken, nevezetesen a 76/308/EGK irányelven (3) alapult, amelyet a későbbiekben 2008/55/EK irányelv (4) váltott fel.

               (2)

               Az igazgatási bizottságban folyó megbeszéléseken felmerült a kérdés, hogy a megkeresett fél behajtással kapcsolatos azon költségeit, amelyeket az érintett személytől nem lehet behajtani, a megkereső félnek vissza kell-e térítenie.

               (3)

               A 883/2004/EK rendelet 84. cikkének (2) bekezdése értelmében a bíróságoknak és a közigazgatási hatóságoknak a járulékok, kamat és egyéb díjak beszedésére, illetve az egyik tagállam jogszabályai szerint jogosulatlanul felvett ellátások visszatérítésére vonatkozó végrehajtható határozatait el kell ismerni, és végre kell hajtani a másik tagállam illetékes intézményének kérelmére, az utóbbi tagállam jogszabályaiban megállapított korlátokon belül és eljárásoknak megfelelően, valamint a hasonló határozatokra alkalmazandó egyéb eljárások szerint.

               (4)

               A közelmúltban elfogadott és a 2008/55/EK irányelv helyébe lépő, az adókból, vámokból, illetékekből és egyéb intézkedésekből eredő követelések behajtására irányuló kölcsönös segítségnyújtásról szóló 2010/24/EU irányelv (5) újraértékelte és egyértelműsítette az adózás területén alkalmazandó megközelítést a megkeresett fél behajtással kapcsolatos azon költségeit illetően, amelyeket az érintett személytől nem lehet behajtani.

               (5)

               A 987/2009/EK rendelet 85. cikke (1) bekezdésének értelmében a megkeresett fél a nála a behajtással kapcsolatosan felmerülő összes költséget behajtja az érintett természetes vagy jogi személytől, és azt visszatartja, a hasonló követelésekre vonatkozó, a megkeresett fél tagállamában hatályos törvényeknek és rendeleteknek megfelelően.

               (6)

               A 987/2009/EK rendelet 85. cikkének (2) bekezdése kimondja, hogy a kölcsönös segítségnyújtás főszabályként térítésmentes, megerősítve a 883/2004/EK rendelet 76. cikkének (2) bekezdésében megfogalmazott általános szabályt. Ezért meg kell határozni a kölcsönös segítségnyújtásnak a követelések határokon átnyúló behajtására vonatkozó alkalmazási körét.

               (7)

               Amennyiben lehetséges, a 987/2009/EK rendelet IV. címe III. fejezetének az értelmezését össze kell hangolni az adókból, vámokból és illetékekből eredő követelések behajtására irányuló kölcsönös segítségnyújtás szabályaival és elveivel,

         A KÖVETKEZŐKÉPPEN HATÁROZOTT:

               (1)

               A kölcsönös segítségnyújtás főszabályként térítésmentes. Ez azt jelenti, hogy a tagállamok intézményei térítésmentesen nyújtanak egymásnak közigazgatási segítséget. Ez csak a megkeresett fél által folytatott tevékenységekkel kapcsolatos költségekre vonatkozik.

               (2)

               A behajtással kapcsolatos költségeket a megkeresett fél jogszabályai és rendeletei szerint kell felszámítani, és főszabályként azokat az adósnak vissza kell térítenie a követelés összegén túl.

               (3)

               Először a behajtással kapcsolatos költségeket kell rendezni, majd csak ezután kerül sor a megkereső fél költségeinek rendezésére (a költségekre vonatkozó elsőbbségi szabály szerint).

               (4)

               Azokban az esetekben, amikor a behajtással kapcsolatos költségeket a megkeresett fél az adóstól közvetlenül nem tudja behajtani a megkeresett fél valamely nemzeti jogszabálya miatt, vagy azért, mert az adóstól behajtott összeg nem teszi lehetővé a teljes követelés kiegyenlítését a behajtással kapcsolatos költségeket is beleértve, az ilyen költségek levonhatók a behajtott összegből, és csak a fennmaradó összeget kell a megkeresett félnek a megkereső fél számára megfizetnie. A megkeresett fél a megkereső fél számára bizonyítékot szolgáltat arra vonatkozóan, hogy ezek a behajtással kapcsolatos költségek ténylegesen felmerültek nála a behajtási eljárás során.

               (5)

               Azokban az esetekben, amikor a behajtás nem eredményez akkora összeget, amely legalább a behajtással kapcsolatos költségeket fedezi, vagy ha a behajtás egyáltalán nem vezet eredményre, azonban a megkeresett félnél az (1) bekezdésben nem említett, behajtással kapcsolatos költségek merültek fel, a megkereső fél ezeket a költségeket megtéríti, kivéve, ha a megkereső és a megkeresett fél az ügylet kapcsán egyedi megtérítési módozatról állapodnak meg, vagy arról, hogy a megkereső fél az ilyen költségek megtérítéséről lemond.

               (6)

               Amennyiben nyilvánvaló, hogy a behajtás különös nehézséggel jár, vagy nagyon nagy összegű költséget érint, amely az adóstól valószínűleg nem hajtható be, a megkereső és a megkeresett fél a szóban forgó ügy tekintetében – lehetőleg előre – egyedi megtérítési módozatról állapodhat meg.

               (7)

               Ezt a határozatot az Európai Unió Hivatalos Lapjában ki kell hirdetni. Ezt a határozatot kihirdetése napjától kell alkalmazni.

            az igazgatási bizottság elnöke

         Anne McMANUS

      (1)  HL L 166., 2004.4.30., 1. o.

      (2)  HL L 284., 2009.10.30., 1. o.

      (3)  HL L 73., 1976.3.19., 18. o.

      (4)  HL L 150., 2008.6.10., 28. o.

      (5)  HL L 84., 2010.3.31., 1. o.


title: 2014/590/EU: Az Európai Parlament határozata ( 2014. április 3. ) az Európai Innovációs és Technológiai Intézet 2012-es pénzügyi évre vonatkozó elszámolásának lezárásáról

text:
               5.9.2014

               HU

               Az Európai Unió Hivatalos Lapja

               L 266/236

         AZ EURÓPAI PARLAMENT HATÁROZATA
   (2014. április 3.)
   az Európai Innovációs és Technológiai Intézet 2012-es pénzügyi évre vonatkozó elszámolásának lezárásáról
   (2014/590/EU)
   AZ EURÓPAI PARLAMENT,

               —

               tekintettel az Európai Innovációs és Technológiai Intézet 2012-es pénzügyi évre vonatkozó végleges éves beszámolójára,

               —

               tekintettel az Európai Innovációs és Technológiai Intézet 2012-es pénzügyi évre vonatkozó éves beszámolójáról szóló számvevőszéki jelentésre, az intézet válaszaival együtt (1),

               —

               tekintettel a Tanács 2014. február 18-i ajánlására (05849/2014 – C7-0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Innovációs és Technológiai Intézet létrehozásáról szóló, 2008. március 11-i 294/2008/EK európai parlamenti és tanácsi rendeletre (4) és különösen annak 21. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0234/2014),

               1.

               jóváhagyja az Európai Innovációs és Technológiai Intézet 2012-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Innovációs és Technológiai Intézet igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 142. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 97., 2008.4.9., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: Az Európai Parlament és a Tanács (EU) 2017/559 határozata (2017. március 15.) Hollandia EGF/2016/005 NL/Drenthe Overijssel Retail referenciaszámú kérelme nyomán az Európai Globalizációs Alkalmazkodási Alap igénybevételéről

text:
               25.3.2017

               HU

               Az Európai Unió Hivatalos Lapja

               L 80/18

         AZ EURÓPAI PARLAMENT ÉS A TANÁCS (EU) 2017/559 HATÁROZATA
   (2017. március 15.)
   Hollandia EGF/2016/005 NL/Drenthe Overijssel Retail referenciaszámú kérelme nyomán az Európai Globalizációs Alkalmazkodási Alap igénybevételéről
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre (1) és különösen annak 15. cikke (4) bekezdésére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (2) és különösen annak 13. pontjára,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt, vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacon történő újbóli beilleszkedéshez.

               (2)

               Az EGAA éves maximális összege (2011-es árakon számítva) az 1311/2013/EU, Euratom tanácsi rendelet (3) 12. cikkében meghatározottaknak megfelelően 150 millió EUR.

               (3)

               Hollandia a két holland régió (Drenthe és Overijssel) kiskereskedelmi ágazatában működő 6 vállalatnál bekövetkezett elbocsátások nyomán 2016. július 12-én kérelmet nyújtott be az EGAA igénybevételére vonatkozóan. A kérelmet az 1309/2013/EU rendelet 8. cikke (3) bekezdésének megfelelően további információkkal egészítették ki. A kérelem eleget tesz az 1309/2013/EU rendelet 13. cikkében az EGAA-ból származó pénzügyi hozzájárulás meghatározására vonatkozóan megállapított követelményeknek.

               (4)

               Az EGAA-t ezért igénybe kell venni a Hollandia által benyújtott kérelem alapján nyújtandó, 1 818 750 EUR összegű pénzügyi hozzájárulás folyósítása érdekében.

               (5)

               Az EGAA igénybevételéhez szükséges idő minimálisra csökkentése érdekében ezt a határozatot az elfogadása napjától kell alkalmazni,

         ELFOGADTA EZT A HATÁROZATOT:
   1. cikk
   Az Unió 2017-es pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 1 818 750 EUR összeg igénybevételére kerül sor kötelezettségvállalási és kifizetési előirányzatok formájában.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   Ezt a határozatot 2017. március 15-től kell alkalmazni.

      Kelt Strasbourgban, 2017. március 15-én.

            az Európai Parlament részéről

            az elnök

         A. TAJANI

            a Tanács részéről

            az elnök

         I. BORG

      (1)  HL L 347., 2013.12.20., 855. o.

      (2)  HL C 373., 2013.12.20., 1. o.

      (3)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).


title: A Bíróság határozata ( 2011. szeptember 13. ) az eljárási iratoknak az e-Curia alkalmazáson keresztül történő benyújtásáról és kézbesítéséről

text:
               1.10.2011

               HU

               Az Európai Unió Hivatalos Lapja

               C 289/7

         A BÍRÓSÁG HATÁROZATA
   (2011. szeptember 13.)
   az eljárási iratoknak az e-Curia alkalmazáson keresztül történő benyújtásáról és kézbesítéséről
   (000/2011/)
   A BÍRÓSÁG,
   Tekintettel az eljárási szabályzatra, és különösen annak 37. cikke 7. §-ára és 79. cikke 3. §-ára,
   Mivel:

               (1)

               A kommunikációs technológiák fejlődésének követése érdekében az eljárási iratok elektronikus úton történő benyújtását és kézbesítését lehetővé tevő informatikai alkalmazás kifejlesztésére került sor.

               (2)

               Ez az alkalmazás, amely azonosító és jelszó együttes használatával működő elektronikus azonosítási mechanizmuson alapul, megfelel a továbbított dokumentumok hitelességével, sértetlenségével és bizalmasságával kapcsolatos követelményeknek.

         A KÖVETKEZŐKÉPPEN HATÁROZ:
   1. cikk
   Az Európai Unió Bíróságát alkotó három igazságszolgáltatási fórum tekintetében közös, „e-Curia” nevű informatikai alkalmazás lehetővé teszi az eljárási iratoknak a jelen határozatban megállapított feltételek mellett, elektronikus úton történő benyújtását és kézbesítését.
   2. cikk
   Ezen alkalmazás használatához személyes azonosító és jelszó szükséges.
   3. cikk
   Az e-Curia alkalmazáson keresztül benyújtott eljárási irat ezen iratnak az eljárási szabályzat 37. cikke 1. §-ának első bekezdése értelmében vett eredeti példányának minősül, amennyiben e benyújtás a képviselő azonosítójának és jelszavának használatával történt. Ez az azonosítás az említett irat aláírásával egyenértékű.
   4. cikk
   Az e-Curia alkalmazáson benyújtott irathoz csatolni kell az ezen iratban említett mellékleteket, valamint e mellékletek jegyzékét.
   Az e-Curia alkalmazáson keresztül benyújtott irat és esetleges mellékletei hitelesített másolati példányainak benyújtása nem szükséges.
   5. cikk
   Az eljárási iratot akkor kell az eljárási szabályzat 37. cikkének 3. §-a értelmében benyújtottnak tekinteni, amikor a képviselő jóváhagyja ezen irat benyújtását.
   Az időpont szempontjából a Luxemburgi Nagyhercegség időszámítása az irányadó.
   6. cikk
   Az eljárási iratokat – ideértve az ítéleteket és a végzéseket is – az e-Curia alkalmazáson keresztül kell kézbesíteni a felek részére akkor, ha e kézbesítési módot kifejezetten elfogadták, illetve adott ügy keretében akkor, ha e kézbesítési módhoz hozzájárultak azáltal, hogy valamely eljárási iratot az e-Curia alkalmazáson keresztül nyújtottak be.
   Az eljárási iratokat az e-Curia alkalmazáson keresztül kell kézbesíteni azon tagállamok, továbbá az Európai Gazdasági Térségről szóló megállapodásban részes azon államok, valamint az Unió azon intézményei, szervei és hivatalai részére is, amelyek elfogadták e kézbesítési módot.
   7. cikk
   A kézbesített iratoknak az előző cikkben említett címzettjeit e-mailben kell értesíteni az e-Curia alkalmazáson részükre teljesített valamennyi kézbesítésről.
   Az eljárási irat akkor minősül kézbesítettnek, amikor a címzett (képviselő vagy az ő segítője) hozzáférést kér ezen irathoz. A hozzáférés kérésének elmaradása esetén az iratot a kézbesítésről szóló értesítést tartalmazó e-mail elküldésének napját követő hetedik nap elteltével kézbesítettnek kell tekinteni.
   Ha a felet több meghatalmazott vagy ügyvéd képviseli, a határidők számítása szempontjából az első hozzáférés iránti kérelem időpontját kell figyelembe venni.
   Az időpont szempontjából a Luxemburgi Nagyhercegség időszámítása az irányadó.
   8. cikk
   A hivatalvezető megállapítja az e-Curia alkalmazás használati feltételeit, és gondoskodik azok tiszteletben tartásáról. Az e-Curia alkalmazás e feltételeknek meg nem felelő használata az érintett hozzáférés letiltását vonhatja maga után.
   A Bíróság megteszi az e-Curia alkalmazás visszaélésekkel vagy rosszhiszemű használattal szembeni védelméhez szükséges intézkedéseket.
   A felhasználó e-mailben kap értesítést az e cikk alapján tett minden olyan intézkedésről, amely megakadályozza őt a hozzáférésének használatában.
   9. cikk
   A jelen határozat az Európai Unió Hivatalos Lapjában történő kihirdetését követő napon lép hatályba.

      Kelt Luxembourgban, 2011. szeptember 13-án.

            hivatalvezető

         A. CALOT ESCOBAR

            elnök

         V. SKOURIS


title: A Tanács határozata (2002. december 19.) a nemzetközi kereskedelemben forgalmazott egyes veszélyes vegyi anyagok és növényvédő szerek előzetes tájékoztatáson alapuló jóváhagyási eljárásáról szóló rotterdami egyezménynek a Közösség nevében való jóváhagyásáról

text:
11/46. kötet         HU                              Az Európai Unió Hivatalos Lapja                                                   91
32003D0106
L 63/27                                          AZ EURÓPAI UNIÓ HIVATALOS LAPJA                                                2003.3.6.
                                                      A TANÁCS HATÁROZATA
                                                         (2002. december 19.)
             a nemzetközi kereskedelemben forgalmazott egyes veszélyes vegyi anyagok és növényvédő szerek
             előzetes tájékoztatáson alapuló jóváhagyási eljárásáról szóló rotterdami egyezménynek a Közösség
                                                      nevében való jóváhagyásáról
                                                             (2003/106/EK)
AZ EURÓPAI UNIÓ TANÁCSA,                                               (5)    Az Egyezmény értelmében a regionális gazdasági integrá-
                                                                              ciós szervezeteknek ratifikációs, elfogadó, jóváhagyó vagy
                                                                              csatlakozási okmányaikban nyilatkozniuk kell az
                                                                              Egyezmény által szabályozott ügyekkel kapcsolatos hatás-
tekintettel az Európai Közösséget létrehozó szerződésre, különö-
                                                                              körükről.
sen annak 175. cikke (1) bekezdésére, összefüggésben a 300. cikke
(2) bekezdése első albekezdésének első mondatára és 300. cikke
(3) bekezdésének első albekezdésére,
                                                                       (6)    Az Európai Parlament és a Tanács 2003. január 28-án elfo-
tekintettel a Bizottság javaslatára (1),                                      gadta a veszélyes vegyi anyagok kiviteléről és behozataláról
                                                                              szóló 304/2003/EK rendeletet (3).
tekintettel az Európai Parlament véleményére (2),
mivel:                                                                 (7)    Ennek következtében a Közösség az Egyezményt jóváhagy-
                                                                              hatja,
(1)    A Közösség nevében a Bizottság részt vett a nemzetközi
       kereskedelemben forgalmazott egyes veszélyes vegyi
                                                                       A KÖVETKEZŐKÉPPEN HATÁROZOTT:
       anyagok és növényvédő szerek előzetes tájékoztatáson ala-
       puló jóváhagyási eljárásáról szóló rotterdami egyezmény-
       ről szóló tárgyaláson.
                                                                                1. cikk
(2)    A tárgyalások lezárását követően az egyezményt                  Az 1998. szeptember 11-én aláírt, a nemzetközi kereskedelemben
       1998. szeptember 11-én a Közösség nevében megkötöt-             forgalmazott egyes veszélyes vegyi anyagok és növényvédő szerek
       ték.                                                            előzetes tájékoztatáson alapuló jóváhagyási eljárásáról szóló
                                                                       rotterdami egyezményt az Európai Közösség nevében a Tanács
                                                                       jóváhagyja.
(3)    Az egyezmény fontos lépés az egyes veszélyes vegyi
       anyagok és növényvédő szerek kereskedelmének azon cél-          Az egyezmény szövegét az A. mellékletben csatolták e
       lal történő nemzetközi szabályozásában, hogy védelmezze         határozathoz.
       az emberi egészséget és a környezetet a lehetséges károk
       ellen, és hozzájáruljon e szerek környezetvédelmileg meg-
       alapozott használatához.
                                                                                2. cikk
(4)    Az egyezmény államok és regionális gazdasági integrációs        (1) A Tanács elnöke felhatalmazást kap, hogy az Egyezmény
       szervezetek számára áll nyitva ratifikálásra, elfogadásra       25. cikkének (1) bekezdésével összhangban kijelölje a jóváhagyási
       vagy jóváhagyásra.                                              okmánynak a Közösség nevében az Egyesült Nemzetek Főtitkárá-
                                                                       nál történő letétbehelyezésére jogosult személyt vagy személyeket
(1) HL C 26. (E), 2002.5.28., 274. o.
(2) 2002. október 24-i vélemény (a Hivatalos Lapban még nem tették
     közzé).                                                           (3) HL L 63., 2003.3.6., 1. o.
 ---pagebreak--- 92                 HU                                Az Európai Unió Hivatalos Lapja                                   11/46. kötet
(2) A jóváhagyási okmány letétbehelyezésére jogosult személy           Kelt Brüsszelben, 2002. december 19-én.
vagy személyek egyidejűleg letétbe helyezi(k) az Egyezmény
25. cikke (3) bekezdése által előírt, e határozat B. mellékletében
szereplő hatásköri nyilatkozatot.
                                                                                a Tanács részéről
                                                                                az elnök
                                                                                L. ESPERSEN


title: A Tanács 2002/877/EK határozata (2002. november 5.) az Európai Közösség és a Brazil Szövetségi Köztársaság között egyetértési megállapodás formájában létrejött, a textil- és ruházati termékek piacra jutásával kapcsolatos szabályokról szóló megállapodásnak az Európai Közösség nevében történő aláírásáról és ideiglenes alkalmazásáról

text:
Fontos jogi nyilatkozat

|

32002D0877

Hivatalos Lap L 305 , 07/11/2002 o. 0020 - 0021

		A Tanács határozata(2002. november 5.)az Európai Közösség és a Brazil Szövetségi Köztársaság között egyetértési megállapodás formájában létrejött, a textil- és ruházati termékek piacra jutásával kapcsolatos szabályokról szóló megállapodásnak az Európai Közösség nevében történő aláírásáról és ideiglenes alkalmazásáról2002/877/EKAZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdésének első és második albekezdésével,tekintettel a Bizottság javaslatára,mivel:(1) A Bizottság a Közösség nevében tárgyalásokat folytatott Brazíliával a textiltermékek kereskedelméről szóló, egyetértési megállapodás formájában létrejött kétoldalú megállapodásról.(2) Az egyetértési megállapodás formájában létrejött megállapodást 2002. augusztus 8-án parafálták.(3) Az egyetértési megállapodás formájában létrejött megállapodást a Közösség nevében alá kell írni.(4) Annak érdekében, hogy e megállapodás előnyeit már rögtön a vonatkozó értesítéseket követően élvezhesse mindkét fél, ajánlatos e megállapodást – a viszonosságra is figyelemmel – a hivatalos megkötéshez szükséges eljárások befejezéséig ideiglenesen alkalmazni,A KÖVETKEZŐKÉPPEN HATÁROZOTT:1. cikkA későbbi időpontban történő megkötés lehetőségére is figyelemmel, a Tanács elnöke felhatalmazást kap, hogy kijelölje a textiltermékek kereskedelméről szóló, egyetértési megállapodás formájában Brazíliával létrejött kétoldalú megállapodásnak az Európai Közösséget jogilag kötelező aláírására jogosult személyeket.2. cikkA viszonosságra is figyelemmel, az egyetértési megállapodás formájában létrejött megállapodást a hivatalos megkötéshez szükséges eljárások befejezéséig ideiglenesen kell alkalmazni.A megállapodás szövegét csatolták e határozathoz.3. cikk(1) A Bizottság – a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendelet [1] 17. cikkében említett eljárásnak megfelelően – módosíthatja a kettős ellenőrzési rendszer alkalmazását egyes termékek tekintetében, miután az egyetértési megállapodás 6. pontja szerint konzultációkat folytatott Brazíliával.(2) Amennyiben Brazília nem teljesíti az egyetértési megállapodás 2. és 5. pontja vagy a kölcsönösen elfogadott kiegészítő jegyzőkönyv szerinti kötelezettségeket, a Bizottság újra bevezeti a kontingensrendszert a 3030/93/EGK rendelet 17. cikkében említett eljárásnak megfelelően.4. cikkE határozat az Európai Közösségek Hivatalos Lapjában való kihirdetését követő napon lép hatályba.Kelt Brüsszelben, 2002. november 5-én.a Tanács részérőlaz elnökT. Pedersen[1] HL L 275., 1993.11.8., 1. o. A legutóbb a 797/2002/EK bizottsági rendelettel (HL L 128., 2002.5.15., 29. o.) módosított rendelet.--------------------------------------------------


title: A Politikai és Biztonsági Bizottság EU SSR GUINEA-BISSAU/1/2008 határozata ( 2008. március 5. ) a Bissau-guineai Köztársaság biztonsági ágazatának reformját támogató európai uniós misszió (EU SSR GUINEA-BISSAU) misszióvezetőjének kinevezéséről

text:
               15.3.2008

               HU

               Az Európai Unió Hivatalos Lapja

               L 73/34

      A POLITIKAI ÉS BIZTONSÁGI BIZOTTSÁG EU SSR GUINEA-BISSAU/1/2008 HATÁROZATA

   (2008. március 5.)
   a Bissau-guineai Köztársaság biztonsági ágazatának reformját támogató európai uniós misszió (EU SSR GUINEA-BISSAU) misszióvezetőjének kinevezéséről
   (2008/226/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre, és különösen annak 25. cikke harmadik albekezdésére,
   tekintettel az Európai Uniónak a Bissau-guineai Köztársaság biztonsági ágazatának reformját támogató missziójáról (EU SSR GUINEA-BISSAU) szóló, 2008. február 12-i 2008/112/KKBP tanácsi együttes fellépésre (1), és különösen annak 8. cikk (1) bekezdés második albekezdésére,
   mivel:

               (1)

               A 2008/112/KKBP együttes fellépés 8 cikk (1) bekezdés második albekezdése értelmében a PBB a Szerződés 25. cikkével összhangban felhatalmazást kap arra, hogy meghozza az EU SSR GUINEA-BISSAU politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot is.

               (2)

               A főtitkár/főképviselő Juan Esteban Verástegui kinevezését javasolta az EU SSR GUINEA-BISSAU vezetőjévé,

         A KÖVETKEZŐKÉPPEN HATÁROZOTT:
   1. cikk
   A Bissau-guineai Köztársaság biztonsági ágazatának reformját támogató európai uniós misszió az EU SSR GUINEA-BISSAU misszióvezetőjének Juan Esteban Verástegui-t nevezik ki.
   2. cikk
   Ez a határozat az elfogadásának napján lép hatályba.
   Ezt a határozatot a 2008/112/KKBP tanácsi együttes fellépés hatályvesztéséig kell alkalmazni.

      Kelt Brüsszelben, 2008. március 5-én.

            a Politikai és Biztonsági Bizottság részéről

            az elnök

         M. IPAVIC

      (1)  HL L 40., 2008.2.14., 11. o.


title: A Számvevőszék egy tagjának kinevezése - Augustyn Kubik Az Európai Parlament 2010. március 25-i határozata Augustyn Bronisław Kubik a Számvevőszék tagjává történő jelöléséről (C7-0021/2010 – 2010/0809(NLE))

text:
               7.1.2011

               HU

               Az Európai Unió Hivatalos Lapja

               CE 4/70

         2010. március 25., csütörtökA Számvevőszék egy tagjának kinevezése - Augustyn Kubik
   P7_TA(2010)0081
   Az Európai Parlament 2010. március 25-i határozata Augustyn Bronisław Kubik a Számvevőszék tagjává történő jelöléséről (C7-0021/2010 – 2010/0809(NLE))
   2011/C 4 E/20
   (Konzultáció)

      Az Európai Parlament,
   tekintettel az Európai Unió működéséről szóló szerződés 286. cikkének (2) bekezdésére, amely alapján a Tanács konzultált a Parlamenttel (C7-0021/2010),
   tekintettel arra, hogy 2010. március 15-i ülésén a Költségvetési Ellenőrző Bizottság meghallgatta a Tanács számvevőszéki tagságra felterjesztett jelöltjét,
   tekintettel eljárási szabályzata 108. cikkére,
   tekintettel a Költségvetési Ellenőrző Bizottság jelentésére (A7-0041/2010),

               A.

               mivel Augustyn Bronisław Kubik megfelel az EUMSz. 286. cikkének (1) bekezdésében rögzített feltételeknek,

               1.

               kedvező véleményt nyilvánít a Tanács Augustyn Bronisław Kubik számvevőszéki taggá történő kinevezéséről;

               2.

               utasítja elnökét, hogy továbbítsa ezt a határozatot a Tanácsnak és tájékoztatás céljából a Számvevőszéknek, valamint az Európai Unió többi intézményének és a tagállamok számvevőszékeinek.


title: 2009/549/EK: A Bizottság határozata ( 2009. július 13. ) az Európai Pénzügyi Beszámolási Tanácsadó Csoport felügyelőbizottsága egy közszolgálati hátterű tagjának kinevezéséről

text:
               15.7.2009

               HU

               Az Európai Unió Hivatalos Lapja

               L 182/63

      A BIZOTTSÁG HATÁROZATA

   (2009. július 13.)
   az Európai Pénzügyi Beszámolási Tanácsadó Csoport felügyelőbizottsága egy közszolgálati hátterű tagjának kinevezéséről
   (2009/549/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó Szerződésre,
   mivel:

               (1)

               A nemzetközi számviteli standardok alkalmazásáról szóló, 2002. július 19-i 1606/2002/EK európai parlamenti és tanácsi rendelettel (1) összhangban a Bizottságot egy számviteli technikai bizottság segíti és nyújt részére szakvéleményt a nemzetközi számviteli standardok értékeléséhez. A számviteli technikai bizottság szerepét az Európai Pénzügyi Beszámolási Tanácsadó Csoport (EFRAG) tölti be.

               (2)

               A EFRAG-ot 2001-ben alapították a kibocsátókat, befektetőket, és a pénzügyi beszámolási folyamatban érintett számviteli szakmát képviselő európai szervezetek.

               (3)

               Az EFRAG irányítási struktúrájának reformját követően az EFRAG felügyelőbizottságának négy közszolgálati hátterű tagja is van, akiket kifejezetten a nemzeti vagy európai szintű közszolgálati tapasztalatuk alapján választanak ki. Az EFRAG 2009. június 11-től hatályos alapszabálya 1. függelékének 3.2. szakaszával összhangban a Bizottság jelöli az említett közszolgálati hátterű tagokat. Az EFRAG felügyelőbizottsági tagjait az EFRAG közgyűlése nevezi ki.

               (4)

               Nyilvános pályázati felhívást (2) követően a Bizottság kiválasztott egy, az EFRAG felügyelőbizottságának közszolgálati hátterű tagjaként jelölendő jelentkezőt,

         A KÖVETKEZŐKÉPPEN HATÁROZOTT:
   Egyetlen cikk
   A Bizottság Pedro SOLBES-t jelöli az Európai Pénzügyi Beszámolási Tanácsadó Csoport felügyelőbizottságának közszolgálati hátterű tagjaként történő kinevezésre.

      Kelt Brüsszelben, 2009. július 13-án.

            a Bizottság részéről

         Charlie McCREEVY

            a Bizottság tagja

      (1)  HL L 243., 2002.9.11., 1. o.

      (2)  HL C 74., 2009.3.28., 61. o.